Iwak kutuk kalebu iwak dharat kang ukurané lumayan gedhé.[1] Iwak kutuk bisa urip nganti ukurané 1 meter. Iwak gabus nduwèni ndhas kang ukurané gedhé lan rada gèpèng mèmper kaya ndhas ula, mulané iwak gabus diarani snakehead.[1] Iwak kutuk nduwèni sisik-sisik kang ukurané gedhé ing dhuwur ndhasé.[1] Iwak kutuk awaké gilig dawa kaya pluru. Sirip ing gegeré dawa lan sirip ing buntuté bunder ing pucuké.[1]